22.9.2022
SK
Úradný vestník Európskej únie
L 246/35
ROZHODNUTIE SPOLOČNÉHO VÝBORU EHP č. 106/2022 z 29. apríla 2022, ktorým sa mení príloha I (Veterinárne a fytosanitárne záležitosti) a príloha II (Technické predpisy, normy, skúšky a certifikácia) k Dohode o EHP [2022/1550]
SPOLOČNÝ VÝBOR EHP,
so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98, keďže: (1)
Delegované nariadenie Komisie (EÚ) 2021/1353 zo 17. mája 2021, ktorým sa dopĺňa nariadenie Európskeho parlamentu a Rady (EÚ) 2017/625, pokiaľ ide o prípady a podmienky, za ktorých môžu príslušné orgány určiť úradné laboratóriá, ktoré nespĺňajú podmienky v súvislosti so všetkými metódami, ktoré používajú na úradné kontroly alebo iné úradné činnosti (1), sa má začleniť do Dohody o EHP.
(2)
Toto rozhodnutie sa týka právnych predpisov o veterinárnych záležitostiach, krmivách a potravinách.
Právne predpisy o veterinárnych záležitostiach, krmivách a potravinách sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v sektorových úpravách v prílohe I a v úvode ku kapitole XII prílohy II k Dohode o EHP.
Toto rozhodnutie sa preto neuplatňuje na Lichtenštajnsko.
(3)
Prílohy I a II k Dohode o EHP by sa preto mali zodpovedajúcim spôsobom zmeniť,
PRIJAL TOTO ROZHODNUTIE:
Článok 1 Príloha I k Dohode o EHP sa mení takto: 1.
V kapitole I časti 1.1 sa za bod 11bz [delegované nariadenie Komisie (EÚ) 2021/630] vkladá tento bod: „11bza.
32021 R 1353: delegované nariadenie Komisie (EÚ) 2021/1353 zo 17. mája 2021, ktorým sa dopĺňa nariadenie Európskeho parlamentu a Rady (EÚ) 2017/625, pokiaľ ide o prípady a podmienky, za ktorých môžu príslušné orgány určiť úradné laboratóriá, ktoré nespĺňajú podmienky v súvislosti so všetkými metódami, ktoré používajú na úradné kontroly alebo iné úradné činnosti (Ú. v.
EÚ L 291, 13.8.2021, s. 20).“ 2.
V kapitole II sa za bod 31qx [delegované nariadenie Komisie (EÚ) 2019/2126] vkladá tento bod: „31qy.
32021 R 1353: delegované nariadenie Komisie (EÚ) 2021/1353 zo 17. mája 2021, ktorým sa dopĺňa nariadenie Európskeho parlamentu a Rady (EÚ) 2017/625, pokiaľ ide o prípady a podmienky, za ktorých môžu príslušné orgány určiť úradné laboratóriá, ktoré nespĺňajú podmienky v súvislosti so všetkými metódami, ktoré používajú na úradné kontroly alebo iné úradné činnosti (Ú. v.
EÚ L 291, 13.8.2021, s. 20).“
Článok 2 V kapitole XII prílohy II k Dohode o EHP sa za bod 164y [delegované nariadenie Komisie (EÚ) 2021/2305] vkladá tento bod: (1) Ú. v.
EÚ L 291, 13.8.2021, s. 20.